|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| ***Navrhuje sa zavedenie elektronického potvrdzovania dočasnej pracovnej neschopnosti (ďalej len „DPN“), ktoré nahradí momentálne používané 5-dielne tlačivo „Potvrdenie o DPN“ a významne zníži administratívne zaťaženie poistencov.*** |
| *Nová služba (konkretizujte a popíšte)* |
|  |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| ***Zavedenie elektronického posudzovania DPN.*** |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| ***Zákon č. 461/2003 Z. z. o sociálnom poistení v znení neskorších predpisov;  zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov;  zákon č. 328/2002 Z. z. o sociálnom zabezpečení policajtov a o zmene a doplnení niektorých zákonov v znení neskorších predpisov; zákon č.*** [***281/2015 Z. z.***](https://www.slov-lex.sk/pravne-predpisy/SK/ZZ/2015/281/) ***o štátnej službe profesionálnych vojakov a o zmene a doplnení niektorých zákonov; zákon č. 35/2019 Z. z. o finančnej správe a o zmene a doplnení niektorých zákonov; zákon č. 570/2005 Z. z. o brannej povinnosti a o zmene a doplnení niektorých zákonov; zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov a zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov.*** |
| *Subjekt, ktorý je na základe platnej právnej úpravy oprávnený službu poskytovať* |
| ***Sociálna poisťovňa a inštitúcie osobitného systému sociálneho zabezpečenia (MV SR, MO SR, NBU SR, FR SR a MS SR /ZVJS/).*** |
| **7.1.3O aký vplyv na službu verejnej správy ide?** |
| *Priamy vplyv (popíšte)* |
| ***Celý proces od potvrdzovania DPN až po ukončenie DPN a komunikačný tok medzi zainteresovanými subjektmi má byť v čo najväčšej možnej miere realizovaný elektronickým spôsobom, teda nahradí momentálne používané 5-dielne tlačivo „Potvrdenie o DPN“. Informácia o vzniku, ukončení DPN má byť zaznamenaná ošetrujúcim lekárom v systéme elektronického zdravotníctva v elektronickej podobe. Následne Národné centrum zdravotníckych informácií zabezpečí prenos údajov o DPN od ošetrujúceho lekára do informačného systému Sociálnej poisťovne a v prípade, ak ide o zamestnanca bude tento údaj o DPN automaticky zaslaný zamestnávateľovi. Poistenec má byť informovaný o DPN a o stave konania prostredníctvom SMS notifikácií (ak poskytne telefonický kontakt) alebo prostredníctvom individuálneho účtu poistenca za predpokladu, ak bude mať zriadený prístup k individuálnemu účtu poistenca v Sociálnej poisťovni.*** |
| *Nepriamy vplyv (popíšte)* |
|  |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
|  |
| *Zvýšenie priamych finančných nákladov* |
|  |
| *Zníženie nepriamych finančných nákladov* |
| ***V porovnaní so súčasným právnym stavom nebude musieť poistenec doručovať potvrdenie o DPN zamestnávateľovi, Sociálnej poisťovni, resp. príslušnému útvaru sociálneho zabezpečenia. Zároveň nebude musieť poistenec uplatňovať nárok na náhradu príjmu pri DPN/nemocenské/úrazový príplatok. Uvedené skutočnosti budú viesť k úspore na doprave/poštovnom k zamestnávateľovi, do Sociálnej poisťovne alebo útvaru sociálneho zabezpečenia.*** |
| *Zvýšenie nepriamych finančných nákladov* |
|  |
| **7.2.2 Časový vplyv** |
| *Zvýšenie času vybavenia požiadavky (popíšte)* |
|  |
| *Zníženie času vybavenia požiadavky (popíšte)* |
| ***V súlade s uvedeným v bode 7.2.1 sa predpokladá, že dôjde k skoršiemu priznaniu náhrady príjmu pri DPN/nemocenského/úrazového príplatku a zefektívni sa komunikácia medzi zainteresovanými subjektmi.*** |
| **7.2.3Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| ***Poistenci, ktorí budú uznaní za DPN. Na základe štatistických údajov Sociálnej poisťovne bolo v roku 2020 celkom 931 831 novo nahlásených PN u zamestnancov (vrátane osôb pracujúcich na dohodu).*** |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| * ***Pri kontrole dodržiavania liečebného režimu bude občan preukazovať svoju totožnosť občianskym preukazom alebo iným dokladom preukazujúcim jeho totožnosť.*** |
| *Zanikajúce povinnosti (identifikujte)* |
| * ***Nebude potrebné prostredníctvom tlačív preukazovať DPN zamestnávateľovi/Sociálnej poisťovni/útvaru sociálneho zabezpečenia (vznik, trvanie a ukončenie).*** * ***Nebude potrebné si u zamestnávateľa/v Sociálnej poisťovni/útvare sociálneho zabezpečenia uplatňovať nárok na náhradu príjmu pri DPN/nemocenské/úrazový príplatok.*** * ***Nebude potrebné za účelom preukazovania trvania DPN na konci mesiaca navštevovať ošetrujúceho lekára za účelom potvrdenia trvania DPN, ktoré je potrebné predložiť (osobitne resp. prostredníctvom zamestnávateľa) Sociálnej poisťovni.*** |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| ***Národné centrum zdravotníckych informácii, Sociálna poisťovňa a inštitúcie osobitného systému sociálneho zabezpečenia (MV SR, MO SR, NBU SR, FR SR a MS SR /ZVJS/).*** |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| ***Sociálna poisťovňa:***   * ***Informácie o DPN zaznamenanej v systéme elektronického zdravotníctva elektronickými prostriedkami bude bezodkladne oznamovať zamestnávateľovi.*** * ***Sprístupni poistencovi elektronickou formou aktuálne informácie o priebehu konania o nároku na nemocenské a jeho výplatu, nároku na úrazový príplatok a jeho výplatu, vykonaní kontroly dodržiavania liečebného režimu a spôsobe poukázania nemocenského a úrazového príplatku.*** * ***Poskytne Národnému centru zdravotníckych informácií zo svojho informačného systému údaje vrátane osobných údajov o nemocenskom poistení a dôchodkovom poistení fyzických osôb, bez súhlasu dotknutých osôb v rozsahu údajov ustanovených podľa osobitného predpisu.*** * ***Písomne oznámi zánik povinného nemocenského poistenia a povinného dôchodkového poistenia samostatne zárobkovo činnej osoby.***   ***Národné centrum zdravotníckych informácii:***   * ***Národný zdravotný informačný systém bude sprostredkovateľom celého toku informácii od poskytovateľov zdravotnej starostlivosti do Sociálnej poisťovne.*** * ***Za týmto účelom zavedie Register dočasných pracovných neschopností a Register osôb poistného vzťahu pri vykonávaní sociálneho poistenia.*** |
| *Zanikajúce povinnosti (identifikujte)* |
| ***Sociálna poisťovňa:***   * ***Posudkový lekár nebude na tlačive o DPN uvádzať kedy a kde vykonal kontrolu dodržiavania liečebného režimu dočasne práceneschopného poistenca.*** |